
APSTIPRINĀTS
Sabiedrības ar ierobežotu atbildību „Vidzemes slimnīca“

Pastāvīgās iepirkuma komisijas 2026.gada 20.jūlija sēdē (protokols Nr.01.)




Atklāta konkursa

“Uroloģijas medicīnisko materiālu iegāde”
NOLIKUMS
1.Vispārīgā informācija
1. Informācija par iepirkuma priekšmetu

1.1. Iepirkuma priekšmets:

Atklāta konkursa “Uroloģijas medicīnisko materiālu iegāde” (turpmāk – Iepirkuma procedūra) priekšmets ir uroloģijas medicīnisko materiālu piegāde sabiedrībai ar ierobežotu atbildību “Vidzemes slimnīca”, saskaņā ar tehnisko specifikāciju - finanšu piedāvājumu un līgumu.
1.2. Iepirkuma priekšmets ir sadalīts 12 (divpadsmit) iepirkuma pozīcijās, saskaņā ar Tehnisko specifikāciju/Tehnisko-finanšu piedāvājumu. Detalizētu katras iepirkuma pozīcijas iepirkuma priekšmeta aprakstu skatīt nolikuma pielikumā ”Tehniskā specifikācija/Tehniskais-finanšu piedāvājums”.
1.3. Katra iepirkuma pozīcija ir atsevišķs iepirkuma priekšmets, piegādātājs var iesniegt savu piedāvājumu attiecībā uz vienu, vairākām vai visām iepirkuma pozīcijām. Pretendents nevar iesniegt piedāvājuma variantus. Pretendentam obligāti ir jāpiedāvā visas iepirkuma priekšmeta pozīcijā iekļautās sadaļas. Piedāvājumi, kuros nebūs piedāvātas visas iepirkuma pozīcijā ietilpstošās preču sadaļas, tiks uzskatīti par neatbilstošiem.
1.4. Iepirkuma identifikācijas numurs: VS 2026/21
1.5. CPV kods: 33000000-0 (Medicīniskās ierīces, ārstniecības vielas un personiskās higiēnas preces.)

1.6. Preču paraugi:
1.6.1. Pasūtītājs pēc pretendentu piedāvājumu saņemšanas var prasīt bezmaksas preču paraugus, lai varētu izvērtēt piedāvāto preču atbilstību tehniskajā specifikācijā izvirzītajām prasībām. 

1.6.2. Preču paraugi jāiesniedz oriģinālā fasējumā, uz paraugiem jābūt norādītam preces nosaukumam un preces aprakstam (sastāvs). Pretendentiem jāiesniedz tieši tehniskajā piedāvājumā norādītās preces paraugs. Parauga vērtēšana notiks ārstniecības procesā, to pielietojot atbilstoši tam paredzētajam lietošanas mērķim. Preču paraugi pēc to izvērtēšanas Pretendentiem netiek atgriezti. 
1.6.3. Preču paraugus jāiesniedz pasūtītājam 5 (piecu) darba dienu laikā no pieprasījuma izsūtīšanas dienas pretendentam. Pretendenti, kuri neiesniegs bezmaksas preču paraugus pēc pirmā iepirkuma komisijas pieprasījuma tiks izslēgti no turpmākās dalības Iepirkuma procedūrā attiecīgajās iepirkuma daļās
2. Iepirkuma procedūras veids:
Atklāts konkurss

3. Pasūtītājs un kontaktpersona:
	Pasūtītāja nosaukums: 
	Sabiedrība ar ierobežotu atbildību „Vidzemes slimnīca”

	Juridiskā adrese: 
	Jumaras iela 195, Valmiera, Valmieras novads, LV-4201

	Reģistrācijas numurs: 
	40003258333

	Darba laiks: 
	Darba dienas no 08:00 līdz 16.30

	Kontaktpersona:
	Jautājumos par iepirkuma procedūru: Iepirkumu speciāliste Maruta Berga, tālr. 29321249, e-pasts: maruta.berga@vidzemesslimnica.lv.


Iepirkumu veic saskaņā ar Sabiedrības ar ierobežotu atbildību „Vidzemes slimnīca” 2026.gada 7.jūlija rīkojumu Nr. 5.1/518 rīkojumu izveidota iepirkumu komisija (turpmāk-Komisija).
4. Piegādātājs:

Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
5. Pretendents:

Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
6. Pircēja profils

Tīmeklī publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (pieejama EIS: https://www.eis.gov.lv/EKEIS/Supplier/Organizer/371 ), kurā Pasūtītājs ievieto informāciju par izsludinātājām iepirkuma procedūrām, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.
7. Līguma izpildes vieta
Sabiedrība ar ierobežotu atbildību „Vidzemes slimnīca”, Jumaras iela 195, Valmiera, Valmieras novads, LV-4201.
8. Vispārīgās vienošanās un iepirkuma līguma darbības termiņš:

24 (divdesmit četri) kalendāra mēneši no iepirkuma līguma spēkā stāšanās dienas.
9. Piedāvājuma nodrošinājums

Nav paredzēts
10. Objekta apskate
Nav attiecināms
11. Iepirkuma procedūras dokumentu atrašanās vieta, saņemšanas vieta un papildu jautājumu sniegšanas kārtība:
11.1. Iepirkuma procedūras dokuments — jebkurš dokuments, kuru sagatavojis vai uz kuru atsaucas pasūtītājs, lai aprakstītu vai noteiktu iepirkuma vai iepirkuma procedūras elementus, tai skaitā paziņojums par līgumu, paziņojums par izmaiņām vai papildu informāciju, tehniskā specifikācija, aprakstošie dokumenti, iepirkuma līguma projekts, iepirkuma procedūras nolikums un papildu dokumenti.
11.2. Informācijas apmaiņa starp Pasūtītāju un Piegādātājiem vai Pretendentiem notiek rakstveidā – izmantojot EIS funkciju “Pretendentu jautājumi” vai elektroniski, nosūtot pieprasījumu Pasūtītāja kontaktpersonai. 
11.3. Ar Iepirkuma procedūras dokumentiem var iepazīties Pircēja profilā šī Iepirkuma sadaļā, kur tiem ir nodrošināta tieša un brīva elektroniska pieeja.
11.4. Ieinteresētais pretendents EIS e-konkursu apakšsistēmā šīs Iepirkuma procedūras sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.

11.5. Piegādātājiem patstāvīgi jāseko vai Pircēja profilā ir ievietota papildus informācija par Iepirkuma procedūras dokumentiem (uzdotie jautājumi un sniegtās atbildes, sniegtie skaidrojumi un/vai grozījumi u.tml.). Tiek uzskatīts, ka visi ieinteresētie Piegādātāji jebkuru papildu informāciju par Iepirkumu ir saņēmuši brīdī, kad tā publicēta Pircēja profilā šīs Iepirkuma procedūras sadaļā. 
11.6. Papildus informāciju ieinteresētais Piegādātājs var pieprasīt, izmantojot EIS funkciju “Pretendentu jautājumi” vai nosūtot pieprasījumu nolikuma 3. punktā norādītajai kontaktpersonai elektroniski. Ja jautājums netiek nosūtīts EIS sistēmā, tajā jānorāda Iepirkuma procedūras nosaukums un identifikācijas numurs.
11.7. Ja ieinteresētais Piegādātājs ir laikus pieprasījis papildu informāciju par Iepirkuma procedūras dokumentos iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
11.8. Jebkura papildu informācija, kas tiks sniegta saistībā ar šo Iepirkuma procedūru, tiks nosūtīta Piegādātājam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā šī Iepirkuma sadaļā. Piegādātājam ir pienākums sekot līdzi publicētajai informācijai.
11.9. Ja Pasūtītājs izdarījis grozījumus Iepirkuma procedūras dokumentos, tas ievieto informāciju par grozījumiem Pircēja profilā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.

12. Piedāvājuma noformēšana un iesniegšana:

12.1. Piedāvājums jāiesniedz elektroniski EIS e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas. 
12.2. Sagatavojot piedāvājumu, pretendents ievēro, ka iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. 
12.3. Piedāvājumu paraksta:
12.3.1. persona, kurai ir pretendenta pārstāvības tiesības vai tā pilnvarotā persona. Ja piedāvājumu paraksta pilnvarota persona, jāpievieno pilnvara;
12.3.2. Ja piedāvājumu kā pretendents iesniedz personu apvienība, tad piedāvājumu paraksta visas personas, kas iekļautas personu apvienībā vai personu apvienības pilnvarotā persona. Ja piedāvājumu paraksta pilnvarota persona, jāpievieno pilnvara.
12.4. Piedāvājums jāaizpilda tikai elektroniski, iesniedzot elektroniskus dokumentus Microsoft Office vai PDF formātā. Sagatavojot piedāvājumu, pretendentam jāņem vērā EIS e-konkursu apakšsistēmā Iepirkuma sadaļā publicētās veidlapas Microsoft Office formātā. Aizpildot publicētās veidlapas pretendents, neveic izmaiņas minētās veidlapas struktūrā (nedzēš/nepievieno rindas, kolonnas, šūnas un ailes u.tml.).
12.5. Piedāvājums jāiesniedz latviešu valodā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
12.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
12.7. Iesniedzot piedāvājumu, pretendents apliecina, ka piekrīt visiem nolikuma (t.sk. tā pielikumos) ietvertajiem nosacījumiem.

12.8. Pretendentam viņa piedāvājums ir saistošs līdz līguma noslēgšanai vai paziņojuma par piedāvājuma noraidīšanu saņemšanai.

13.  Piedāvājuma iesniegšanas un atvēršanas vieta, datums un laiks:

13.1. Piedāvājumi jāiesniedz EIS e-konkursu apakšsistēmā www.eis.gov.lv/EIS/ līdz 2026.gada 7.augusta pulksten 9.00. 
13.2. Ārpus EIS e-konkursu apakšsistēmas iesniegtie piedāvājumi netiks atvērti un tiks atzīti par neatbilstošiem nolikuma prasībām un neatvērti tiks nosūtīti atpakaļ iesniedzējam.
13.3. Piedāvājumu atvēršanas sanāksme ir atklāta. Piedāvājumus atver vienlaikus EIS e-konkursu apakšsistēmā 2026.gada 7.augustā pulksten 13.00.
13.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
13.5. Pēc visu piedāvājumu atvēršanas piedāvājumu atvēršanas sanāksme tiek slēgta.
13.6. Gadījumā, ja piedāvājumu atvēršanas sanāksmes laikā pasūtītājam rodas tehniskas problēmas, ko nav bijis iespējams paredzēt un ko nevar novērst īsā laikā (piem., interneta darbības traucējumi, datortehnikas vai citas izmantotās biroja tehniskas bojājumi), pasūtītājs piedāvājuma atvēršanas sanāksmi pārceļ uz citu laiku.
13.7. Gadījumā, ja pretendents datni sagatavojis formātā, kas nav atklāta konkursa nolikumā norādītais pieļaujamais dokumentu sagatavošanas formāts un to nav iespējams atvērt ar pasūtītāja izmantoto programmatūru, uzskatāms, ka piegādātājs savu piedāvājumu nav iesniedzis, un pasūtītājam šādā gadījumā nav pienākums veikt nekādas papildu darbības e-konkursu sistēmā. Identiska situācija ir gadījumā, ja piedāvājumā ievietotā datne ir bojāta vai satur ļaunprātīgu programmatūru un tiek bloķēta antivīrusa programmatūras darbības rezultātā.

13.8. Noteikumi, kā personu apvienībām jāizpilda prasības attiecībā uz saimniecisko un finansiālo stāvokli un tehniskajām un profesionālām spējām, norādīti slīprakstā attiecīgo prasību iesniedzamo dokumentu sadaļas beigās.
2. Pretendentu atlase un iesniedzamie dokumenti

	Nr.
	Atlases prasības:
	Iesniedzamie dokumenti:

	14.1
	Pretendents paraksta piedāvājumu ar EIS piedāvāto elektronisko parakstu.


	1) Pilnvara, ja piedāvājumu paraksta pilnvarotā persona 

2) Ārvalstī reģistrēts vai pastāvīgi dzīvojošs pretendents iesniedz dokumenta kopiju, kas apliecina pretendenta paraksttiesīgās personas tiesības.

	14.2
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kuru veicamo darbu vai sniedzamo pakalpojumu vērtība ir vismaz 10 000 EUR, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrēts atbilstoši reģistrācijas valsts normatīvo aktu prasībām. 

Fiziska persona ir reģistrēta kā saimnieciskās darbības veicējs  Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
	1) Par reģistrācijas faktu Komisija pārliecināsies Uzņēmumu reģistra tīmekļa vietnē www.ur.gov.lv.

2) Informāciju par fizisku persona, ja tā ir reģistrēta kā saimnieciskās darbības veicēja,  Pasūtītājs pārbaudīs Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas.    

3) Ja Pretendents ir reģistrēts ārvalstīs, tam reģistrācija jāapliecina atbilstoši reģistrācijas valsts nosacījumiem (iesniedzot reģistrācijas valsts komercdarbību reģistrējošas iestādes izdotas reģistrācijas apliecības kopiju, kas apliecina tā reģistrāciju, vai norādot publiski pieejamu reģistru, kur pasūtītājs var pārliecināties par pretendenta reģistrācijas faktu).



	14.3
	Pieteikums
	1. Pielikuma veidlapa “Pieteikums” 

1) Personu apvienībai vai personālsabiedrībai papildus jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma līgumu, bez tam, vienošanās jānorāda atbildības sadalījums starp apvienības dalībniekiem, norādot kādus darbu veidus, un kādā apjomā (t.sk. finansiālā izteiksmē), veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku parakstīts apliecinājums, ka gadījumā ja personu apvienībai tiks piešķirtas līguma slēgšanas tiesības, līdz iepirkuma līguma slēgšanai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.

2) Ja pieteikuma veidlapu paraksta pilnvarota persona, jāpievieno pilnvara vai cits atbilstošs dokuments, kas ļauj piedāvājumu parakstījušai personai uzņemties saistības Pretendenta vārdā.

3) Ārvalstīs reģistrētam pretendentam ir jāaizpilda amatpersonu saraksts saskaņā ar Nolikuma 1.pielikumu, norādot pretendentu un tā amatpersonas- persona, kura ir Pretendenta valdes un/vai padomes loceklis, pārstāvēttiesīgā persona, prokūrists vai persona, kura ir pilnvarota pārstāvēt pretendentu darbībās, kas saistītas ar filiāli, kā arī patiesā labuma guvēja (ja attiecināms), vārdu, uzvārdu (nosaukumu) un personas kodu (reģistrācijas Nr.). Minētā informācija iesniedzama arī par personu apvienības, personālsabiedrības biedru, personu, uz kuru iespējām Pretendents balstās savas kvalifikācijas apliecināšanai, kā arī apakšuzņēmēju, kuru veicamo darbu vai sniedzamo pakalpojumu vērtība ir vismaz 10 000 EUR bez PVN amatpersonām.
4) Ja attiecināms uz pretendentu- pieteikumam jāpievieno informācija par personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī informācija par šo personu pretendenta valdes un/vai padomes locekli, pārstāvēttiesīgo personu, prokūristu, vai personu, kura ir pilnvarota pārstāvēt personu, kurai Pretendentā ir izšķirošā ietekme uz līdzdalības pamata normatīvo aktu par koncerniem izpratnē darbībās, kas saistītas ar filiāli.

	14.4
	Pretendentam ir pieredze iepirkuma priekšmetā noteikto medicīnisko materiālu piegādē.
	2. Pielikuma veidlapa “Informācija par pretendenta pieredzi”

Pretendentam iepriekšējo 3 gadu laikā (2023., 2024., 2025.gadā un 2026.gadā līdz piedāvājumu iesniegšanas dienai) ir jābūt pieredzei vismaz 1 (viena) līguma izpildē, kur līguma priekšmets ir iepirkuma priekšmetā noteikto medicīnisko materiālu piegāde. 

Piedāvājumam jāpievieno vismaz viena pasūtītāja izsniegta pozitīva rakstura atsauksme vai cits līdzvērtīgs pasūtītāja izsniegts dokumentu, kas apliecina uzrādītās pieredzes atbilstību Atklāta konkursa nolikumā noteiktajām prasībām (atsauksme nav jāiesniedz, ja pretendents pēdējo 3 (trīs) gadu laikā attiecīgos medicīniskos materiālus ir piegādājis Vidzemes slimnīcai).
Pretendenti, kas dibināti vēlāk, uzrāda šī punkta prasībām atbilstošu pieredzi par nostrādāto periodu.
Šis punkts ir attiecināms uz personu apvienības dalībnieku, kurš var izpildīt konkrēto prasību.

	Tehniskā piedāvājuma prasības:
	Iesniedzamie dokumenti:

	14.5
	Tehniskā specifikācija/ Tehniskais-finanšu piedāvājums

	3. Pielikuma veidlapa “Tehniskā specifikācija/ Tehniskais– finanšu piedāvājums” (Microsoft Excel formātā).
1. Tehnisko-finanšu piedāvājumu pretendents sagatavo precīzi atbilstoši tehniskajā specifikācijā-finanšu piedāvājumā noteiktajām prasībām, aizpildot pilnīgi visas ailes (tajā skaitā kontaktinformācijas tabulu).
2. Pretendentam kopā ar tehnisko piedāvājumu jāiesniedz piedāvātā iepirkuma priekšmeta ražotāja izdota datu brošūra vai citi atbilstoši ražotāja izdoti dokumentāli pierādījumi ar precīzi norādītiem visiem tehniskajā specifikācijā noteiktajiem parametriem, vai jānorāda precīzu saiti uz ražotāja tīmekļa vietni, kur pasūtītājs var pārliecināties par piedāvātas preces atbilstību. Ja tiks konstatētas pretrunas starp pretendenta iesniegto tehnisko piedāvājumu un ražotāja informatīvo materiālu, par atbilstošu tiks atzīta ražotāja izdotajā informatīvajā materiālā norādītā informācija.

3.  Par katru piedāvāto medicīnisko ierīci jāiesniedz ražotāja vai ražotāja pārstāvja ES izdotas atbilstības deklarācijas (Declaration of Conformity) kopija, kurā tiek apstiprināta medicīniskās ierīces atbilstība Direktīvas 93/42/EEK vai Regulas 2017/745 prasībām.  Faila nosaukumam jābūt noformētam tā, lai tas nepārprotami identificētu konkrēto iepirkuma pozīciju, piemēram: "1.d_Dekl" vai tamlīdzīgi. Ja viena deklarācija attiecas uz vairākās pozīcijās piedāvātām precēm, tad faila nosaukuma sākumā tām visām ir jābūt norādītām.
4. Finanšu piedāvājumā norādītajā cenā ir jāietver  nodokļi, nodevas, visas ar iepirkuma priekšmeta piegādi saistītās izmaksas, tai skaitā iespējamie sadārdzinājumi, transporta izdevumi, nodrošinot iepirkuma priekšmeta piegādes, un visas citas izmaksas, kuras rodas vai var rasties piegādātājam nodrošinot iepirkuma priekšmeta izpildi, izņemot pievienotās  vērtības nodokli.   

Pretendents nodrošina piedāvātās cenas (bez PVN) nemainīgumu visā līguma izpildes laikā. Saprātīgi prognozējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas paaugstināšanai, un šo procesu radītās sekas Pretendentam ir jāprognozē un jāiekļauj, veidojot Finanšu piedāvājumu. Līguma darbības laikā Pretendenta piedāvātās vienību cenas netiks pārskatītas vai mainītas, izņemot līgumā noteiktos gadījumus.
5. Visas finanšu piedāvājuma cenas ir jānorāda eiro, ar ne vairāk kā 2 (diviem) cipariem aiz komata. Vienas vienības cena var tikt norādīta ar ne vairāk kā 4 (četriem) cipariem aiz komata.   
Šis punkts ir attiecināms uz personu apvienību kopumā.                                                              


15. Pretendentam ir tiesības balstīties uz citu personu saimnieciskajām un finansiālajām iespējām/ tehniskajām un profesionālajām iespējām ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura, un iepirkuma līguma izpildē iesaistīt apakšuzņēmējus.

15.1. Balstoties uz citu personu saimnieciskajām un finansiālajām iespējām, pretendents pierāda pasūtītājam, ka viņa rīcībā būs nepieciešamie resursi, iesniedzot dokumentus, kas pierāda, ka iepirkuma līguma slēgšanas gadījumā personas, uz kuru iespējām Pretendents balstās, lai pierādītu savas finansiālās un saimnieciskās spējas, kopā ar Pretendentu uzņemsies solidāru atbildību par līguma izpildi, iesniedzot, piemēram, šo personu apliecinājumu vai vienošanos par sadarbību konkrētā iepirkuma līguma izpildē, kurā precīzi norādīts sadarbības un atbildības apjoms, joma, sadalījums, lai Pasūtītājs gūtu pamatotu pārliecību par trešās personas gatavību un iespēju nodot Pretendentam konkrētas finansiālās un saimnieciskās spējas, uzņemties solidāru atbildību par visa iepirkuma līguma izpildi.

15.2. Balstoties uz citu personu tehniskajām un profesionālajām iespējām pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā norādot, ka:

•tam būs nepieciešamie resursi, uz kuriem Pretendents balstījies, iesniedzot piedāvājumu un,

•šie resursi Pretendentam tiks nodoti un būs Pretendenta rīcībā visu iepirkuma līguma izpildes laiku (norādot konkrētus nododamos resursus un darbus kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.

15.3. Lai apliecinātu profesionālo pieredzi vai pasūtītāja prasībām atbilstoša personāla pieejamību, pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

15.4. Ja Pretendents iepirkuma līguma izpildē plāno iesaistīt apakšuzņēmējus, tas iesniedz informāciju par iepirkuma līguma daļām, kuras tas ir paredzējis nodot apakšuzņēmējam, kura veicamo darbu vai sniedzamo pakalpojumu vērtība ir vismaz 10 000 EUR un katram šādam apakšuzņēmējam izpildei nododamo iepirkuma līguma daļu (brīvā formā,  norādot vismaz iesaistītā apakšuzņēmēja nosaukumu, reģistrācijas Nr., nododamo darbu veidu un procentuālo apjomu). Papildus piedāvājumam jāpievieno vienošanos vai kādu citu dokumentu, kas apliecina sadarbību pretendentam ar apakšuzņēmēju. Informācija ir jāiesniedz arī par šādu apakšuzņēmēju apakšuzņēmējiem, kuru veicamo darbu daļa vai sniedzamo pakalpojumu vērtība ir vismaz 10 000 EUR.

16. Eiropas vienotais iepirkuma procedūras dokuments

16.1. Pasūtītājs pieņem Eiropas vienoto iepirkuma procedūras dokumentu (turpmāk-ESPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. 

16.2. Ja pretendents izvēlējies iesniegt ESDP, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vai sniedzamo pakalpojumu vērtība ir 10 % un vairāk no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
16.3. ESPD veidlapa ir pieejama: http://espd.eis.gov.lv/  
16.4. Iesniedzot ESPD, obligāti jābūt aizpildītai veidlapas III daļai un IV daļas A-C iedaļām.
16.5. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām pretendentu atlases prasībām. Pretendentam 5 (piecu)  kalendāra dienu laikā pēc Pasūtītāja pieprasījuma saņemšanas jāiesniedz nolikumā noteiktie kvalifikāciju apliecinošie dokumenti.
17. Izslēgšanas nosacījumu pārbaude:
17.1. Komisija izslēdz Pretendentu, kuram būtu piešķiramas iepirkuma līguma slēgšanas tiesības no dalības Iepirkuma procedūrā, ja uz to attiecas Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šī likuma 42. panta trešajā daļā minētajām personām. Pasūtītājs ir tiesīgs piemērot Publisko iepirkumu likuma Pārejas noteikumu 28. punkta 2.apakšpunktā ietverto regulējumu. 

17.2. Komisija izslēdz Pretendentu no turpmākās dalības Iepirkuma procedūrā, ja uz Pretendentu (un attiecīgajā, personām) attiecas Starptautisko un Latvijas Republikas nacionālo sankciju likuma 11.1 panta nosacījumi.
18. Komisija Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteikto izslēgšanas nosacījumu pārbaudi veic attiecībā uz pretendentu, kam būtu piešķiramas līguma slēgšanas tiesības, kā arī attiecībā uz Publisko iepirkumu likuma 42.panta trešajā daļā noteiktajām personām. Pārbaude tiek veikta, ievērojot Publisko iepirkumu likuma 42.pantā noteikto pārbaudes kārtību.

19. Ja Komisija konstatē, ka pretendents būtu izslēdzams no dalības Iepirkuma procedūrā, pamatojoties uz Publisko iepirkumu likuma 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. Uzticamības nodrošināšanai iesniegtos pierādījumus Komisija vērtē saskaņā ar PIL 43. panta noteikumiem un kompetento institūciju norādījumiem.

20. Ja ārvalstī reģistrēts vai pastāvīgi dzīvojošs pretendents, kuram atbilstoši Iepirkuma procedūras nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar Publisko iepirkumu likuma 42.panta piektās daļas otro punktu, Komisija izslēdz pretendentu no turpmākas dalības Iepirkuma procedūrā. 
3.Piedāvājumu vērtēšana 

21. Piedāvājumu vērtēšana:
21.1. Piedāvājuma izvēles kritērijs ir Iepirkuma procedūras dokumentiem atbilstošs  saimnieciski visizdevīgākais piedāvājums katrā daļā, kuru nosaka, ņemot vērā tikai zemāko cenu eiro, jo tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
21.2. Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu (turpmāk – Piedāvājumu vērtēšana) Komisija veic slēgtās sēdēs. 
21.3. Pretendentu piedāvājumi, kuros nav iesniegti visi 2. daļā “Atlases prasības un iesniedzamie dokumenti” noteiktie dokumenti var netikt izskatīti un attiecīgais pretendents var tikt izslēgts no turpmākas dalības Iepirkuma procedūrā. Ja pretendentu dokumentu izstrādāšanas un noformēšanas kārtībā pieļauti pārkāpumi, pieļautais pārkāpums tiks vērtēts pēc būtības, ņemot vērā tā iespējamo turpmāko ietekmi iepirkuma priekšmeta izpildē. 
21.4. Piedāvājumu vērtēšana notiks 3 (trīs) kārtās:
1. 1 kārtā vērtē: Pretendenta iesniegtā piedāvājuma noformējuma un sastāva atbilstību 14.1.-14.4. apakšpunkta prasībām;

2. kārtā vērtē: Pretendenta iesniegtā Tehniskā piedāvājuma atbilstību Iepirkuma procedūras nolikuma 14.5. apakšpunktā noteiktajām prasībām attiecībā uz tehnisko piedāvājumu.
3. kārtā vērtē: vai Pretendenta iesniegtais finanšu piedāvājums atbilst Iepirkuma procedūras nolikuma 14.5. apakšpunktā noteiktajām prasībām attiecībā uz finanšu piedāvājumu un pārbauda vai finanšu piedāvājumā nav aritmētisko kļūdu, pieņemot, ka nekļūdīga ir piedāvātā vienas vienības cena. Ja Komisija konstatēs aritmētiskās kļūdas, šīs kļūdas tiks izlabotas Publisko iepirkumu likumā noteiktajā kārtībā. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
22. Gadījumā, ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu. Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu.

23. Ja pirms tam, kad iepirkumu komisija pieņems lēmumu par iepirkuma līguma slēgšanas tiesību piešķiršanu, konstatēs, ka vismaz 2 (divu) piedāvājumu novērtējums ir vienāds, par uzvarētāju tiks atzīts tas pretendents, kurš būs atzīts par uzvarētāju vairākās iepirkuma daļās. Gadījumā, ja abi pretendenti izpilda šo nosacījumu vienādi, par uzvarētāju tiks atzīts tas pretendents, kuram iepirkuma daļu kopējā summa, kurā tas ir atzīts par uzvarētāju, ir viszemākā. Gadījumā, ja pretendenti arī šo nosacījumu izpilda vienādi, Komisija veic izlozi par līguma slēgšanas tiesību piešķiršanu, par izlozes laiku, vietu un kārtību 5 (piecas) dienas iepriekš rakstveidā informējot attiecīgos pretendentus.  Izlozē var piedalīties pretendentu pārstāvji. 

24. Komisija turpmāk piedāvājumu neizskata un attiecīgo Pretendentu izslēdz no turpmākās dalības Iepirkuma procedūrā gadījumā, ja konstatē jebkuru no turpmāk minētajiem apstākļiem:

24.1. piedāvājums neatbilst kādai Iepirkuma procedūras dokumentos noteiktajai prasībai un attiecīgā neatbilstība nav uzskatāma par formālu, ievērojot samērīguma principu;

24.2. Pretendents ir iesniedzis nepatiesu informāciju vai vispār nav iesniedzis pieprasīto informāciju; 

24.3. Pretendents Komisijas noteiktajā termiņā nav iesniedzis nolikuma 20. punktā minētos dokumentus; 

24.4. piedāvājumu izvērtēšanas laikā Pretendents savu piedāvājumu atsauc;

24.5. pretendenta piedāvājums ir nepamatoti lēts.

4.Līguma slēgšanas tiesību piešķiršana, vispārīgā vienošanās un iepirkuma līgums
25. Iepirkuma komisija līguma slēgšanas tiesības katrā daļā piešķirs Pretendentam, kura piedāvājums tiks atzīts par atbilstošu visām nolikumā un tā pielikumos izvirzītajām prasībām, būs saimnieciski visizdevīgākais ar zemāko cenu un attiecībā uz kuru neattiecas Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi. 
26. Ar visiem piegādātājiem, kas Iepirkuma procedūras rezultātā ierindojas pirmajā, otrajā un trešajā vietā katrā iepirkuma priekšmeta pozīcijā un kuri attiecīgo pozīciju ir piedāvājuši ar viszemāko cenu, tiks slēgta vispārīgā vienošanās. Gadījumā, ja kādā iepirkuma priekšmeta daļā ir iesniegti mazāk kā 3 piedāvājumi, tad vienošanās tiks noslēgta ar piegādātājiem, kas konkrētajā iepirkuma priekšmeta daļā ierindojas pirmajā un otrajā vietā.

27. Starp uzvarējušo pretendentu un Pasūtītāju tiks noslēgts iepirkuma līgums, atbilstoši līguma projektam, pretendenta piedāvājumam un paredzētajam finansējumam. 
28. Pasūtītājs var pieņemt lēmumu par iepirkuma procedūras izbeigšanu bez iepirkuma līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda Iepirkuma procedūras dokumentos noteiktajām prasībām vai nepieciešams precizēt/labot tehnisko specifikāciju, vai pārsniedz pasūtītāja budžetā paredzētos līdzekļus šim iepirkuma priekšmetam, kā arī citos gadījumos saskaņā ar Latvijas Republikā spēkā esošajiem normatīvajiem aktiem un šiem noteikumiem, ja tam ir objektīvs pamatojums.
29. Ja pretendents ir personu apvienība, attiecībā uz kuru pieņemts lēmums slēgt iepirkuma līgumu, pretendentu apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu (Pirms iepirkuma līguma slēgšanas jāiesniedz atbilstošs dokuments).
30. Pretendentam ir pienākums parakstīt iepirkuma līgumu ne ilgāk kā 3 (trīs) darba dienu laikā skaitot no dienas, kad par uzvarētāju atzītais pretendents saņēmis no pasūtītāja uzaicinājumu parakstīt līgumu.
31. Ja Pretendents, kuram piešķirtas vispārīgās vienošanās un iepirkuma līguma slēgšanas tiesības, atsakās slēgt vispārīgo vienošanos un/vai iepirkuma līgumu ar Pasūtītāju (tajā skaitā nepamatoti neparaksta līgumu 30.punktā noteiktajā termiņā), Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt Iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.

32. Pirms lēmuma pieņemšanas par iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.

33. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz iesaistīto apakšuzņēmēju, ja tādus plānots iesaistīt, (ieskaitot apakšuzņēmēju apakšuzņēmējus) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.
34. Piegādātājs nodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces.
5. Komisijas tiesības un pienākumi

35. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi. 

36. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu oriģinālus vai iesniedz apliecinātas kopijas.

37. Komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt papildu informāciju Pretendentam.
38. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

39. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

40. Ja Pasūtītājs konstatē, ka piedāvājumā ietvertā vai Pretendenta atlases dokumentos iesniegtā informācija ir neskaidra vai nepilnīga, tas pieprasa, lai Pretendents, vai kompetenta institūcija izskaidro vai papildina minēto informāciju vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 
6. Pretendenta tiesības un pienākumi

41. Pretendentam, iesniedzot piedāvājumu, ir pienākums ievērot visus Iepirkuma procedūras nolikumā noteiktos nosacījumus. 

42. Pretendentam ir pienākums rakstveidā Komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā noteiktos dokumentus, ja Komisija to pieprasa.

43. Pretendentam ir tiesības iesniegt iesniegumu par Nolikumā iekļautajām prasībām Iepirkumu uzraudzības birojam ne vēlāk kā septiņas dienas pirms tam, kad beidzas piedāvājumu iesniegšanas termiņš. 
44. Piegādātājam ir tiesības ierosināt, lai tiek rīkota ieinteresēto piegādātāju sanāksme. Komisija rīko ieinteresēto piegādātāju sanāksmi, ja ne vēlāk kā desmit dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto Pircēja profilā un EIS e-konkursu apakšsistēmā šī konkursa sadaļā vismaz trīs dienas iepriekš. Sanāksmes laikā Komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta. 
45. Pretendentam ir tiesības pārsūdzēt Komisijas pieņemtos lēmumus Publisko iepirkumu likumā noteiktajā kārtībā  un termiņos.
Pielikumā: 



1.Pielikums „Pieteikums dalībai Atklātā konkursā”;

2.Pielikums “Informācija par pretendenta pieredzi”;

3.Pielikums “Tehniskā specifikācija/Tehniskais-finanšu piedāvājums”;
4.Pielikums „Līguma projekts. Vispārīgā vienošanās”.
Iepirkumu komisijas priekšsēdētāja



Lauma Meldere
Sabiedrība ar ierobežotu atbildību


„VIDZEMES SLIMNĪCA”

� Informāciju par to, kā ieinteresētais pretendents var reģistrēties par Nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�.

